ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός γνωστικού αντικειμένου, μέλους
Ε.ΔΙ.Π. του Τμήματος Φιλοσοφικών και Κοινωνικών
Σπουδών της Φιλοσοφικής Σχολής του Πανεπιστημίου Κρήτης.
Τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου «Εργαστή-
ριο Φυσικής Ακουστικής και Οπτοακουστικής» του
Τμήματος Μουσικής Τεχνολογίας και Ακουστικής
της Σχολής Μουσικής και Οπτοακουστικών Τεχνολογιών του Ελληνικού Μεσογειακού Πανεπιστημίου.
ΑΠΟΦΑΣΕΙΣ
Αριθμ. 787/56
(1)
Καθορισμός γνωστικού αντικειμένου, μέλους
Ε.ΔΙ.Π. του Τμήματος Φιλοσοφικών και Κοινωνικών Σπουδών της Φιλοσοφικής Σχολής του Πα-
νεπιστημίου Κρήτης.
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
1. Την περ. ιζ της παρ. 1 του άρθρου 15 του ν.4957/2022
(Α’ 141),
2. την παρ. 7 του άρθρου 27 του ν. 4386/2016 (Α’ 83),
3. την υπό στοιχεία 126603/Ζ2/29-7-2016 (ΑΔΑ:
Ω73Λ4653ΠΣ-Ψ6Θ) εγκύκλιο Υπουργείου Παιδείας, Έρευνας και Θρησκευμάτων,
4. την υπό στοιχεία 108169/Ζ1/21-8-2020 (Υ.Ο.Δ.Δ. 677),
διαπιστωτική πράξη του Υπουργού Παιδείας και Θρησκευμάτων, με την οποία διαπιστώνεται ο διορισμός του
Καθηγητή Πρώτης Βαθμίδας του Τμήματος Ιατρικής, της
Σχολής Επιστημών Υγείας του Πανεπιστημίου Κρήτης, κ.
Γεωργίου Κοντάκη του Μιχαήλ, ως Πρύτανη του Πανεπιστημίου Κρήτης,
5. την υπ’ αρ. 4656/22-4-2019 (ΑΔΑ: Ψ4ΨΥ469Β7Γ-ΑΒ9)
διαπιστωτική πράξη ένταξης της Ευαγγελίας Περισυνάκη
σε θέση Εργαστηριακού Διδακτικού Προσωπικού (Ε.ΔΙ.Π.)
του Τμήματος Φιλοσοφικών και Κοινωνικών Σπουδών της
Φιλοσοφικής Σχολής,
6. την υπ’ αρ. 30116/705/12-12-2023 αίτηση του ανωτέρω μέλους Ε.ΔΙ.Π. για τον καθορισμό του γνωστικού
της αντικειμένου,
7. το απόσπασμα πρακτικών της υπ’ αρ. 281/13-12-2023
Συνέλευσης του Τμήματος Φιλοσοφικών και Κοινωνικών
Σπουδών της Φιλοσοφικής Σχολής κατά την οποία εγκρίθηκε το σχετικό αίτημα,
8. το γεγονός ότι από τη δημοσίευση της παρούσας δεν
προκαλείται δαπάνη σε βάρος του κρατικού προϋπολογισμού, διαπιστώνει ότι:
Το γνωστικό αντικείμενο της Ευγενίας Περυσινάκη, του
Ιωάννη, μέλους του Εργαστηριακού Διδακτικού Προσωπικού (Ε.ΔΙ.Π.), κατηγορίας Π.Ε. Α’ Βαθμίδας του Τμήματος
Φιλοσοφικών και Κοινωνικών Σπουδών της Φιλοσοφικής
Σχολής του Πανεπιστημίου Κρήτης, καθορίζεται ως εξής
«Διδακτική αρχαίων γλωσσών (Αρχαία Ελληνικά και Λατινικά) και Θεάτρου».
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 15 Ιανουαρίου 2024
Ο Πρύτανης
ΓΕΩΡΓΙΟΣ ΚΟΝΤΑΚΗΣ
Ι
Αριθμ. 292/Φ20
(2)
Τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου «Ερ-
γαστήριο Φυσικής Ακουστικής και Οπτοακουστικής» του Τμήματος Μουσικής Τεχνολογίας και
Ακουστικής της Σχολής Μουσικής και Οπτοακουστικών Τεχνολογιών του Ελληνικού Μεσογειακού
Πανεπιστημίου.
Η ΣΥΓΚΛΗΤΟΣ
ΤΟΥ ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Το άρθρο 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαίδευ-
ση, πειραματικά σχολεία, Γενικά Αρχεία του Κράτους και
λοιπές διατάξεις» (Α’ 70).
2. Τα άρθρα 75 έως 83 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α΄ 184).
3. Το άρθρο 46 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας,
της λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 763
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 763/02.02.2024
4. Την υπό στοιχεία 5984/Φ20/01-09-2023 (ΑΔΑ: 91ΘΩ46ΜΗ2Ι-20Ι) απόφαση του Πρύτανη του Ελληνικού Με-
σογειακού Πανεπιστημίου με θέμα «Συγκρότηση της
Συγκλήτου του Ελληνικού Μεσογειακού Πανεπιστημίου
ακαδημαϊκού έτους 2023-2024».
5. Την υπό στοιχεία 2927/Φ20/29-05-2020 πράξη Πρύτανη «Ίδρυση Εργαστηρίου με τίτλο «Εργαστήριο Φυ-
σικής Ακουστικής και Οπτοακουστικής» του Τμήματος
Μουσικής Τεχνολογίας και Ακουστικής της Σχολής Μουσικής και Οπτοακουστικών Τεχνολογιών του Ελληνικού
Μεσογειακού Πανεπιστημίου και καθορισμός του εσωτερικού κανονισμού» (Β´ 2389).
6. Την υπ’ αρ. 7133/Φ20/09-10-2023 απόφαση της Συγκλήτου «Εσωτερικός Κανονισμός Λειτουργίας Πανεπι-
στημιακών Εργαστηρίων του Ελληνικού Μεσογειακού
Πανεπιστημίου» (Β’ 6074).
7. Την απόφαση της Συνέλευσης του Τμήματος Μουσικής Τεχνολογίας και Ακουστικής στη συνεδρίαση υπό
στοιχεία πράξης 95/Θ.3/10-11-2023 «Τροποποίηση του
Εσωτερικού Κανονισμού Λειτουργίας του Πανεπιστημιακού Εργαστηρίου «Εργαστήριο Φυσικής Ακουστικής και
Οπτοακουστικής».
8. Την υπό στοιχεία 7351/Φ20/26-10-2022 (Υ.Ο.Δ.Δ.
1048) διαπιστωτική πράξη συγκρότησης του Συμβουλίου
Διοίκησης του Ελληνικού Μεσογειακού Πανεπιστημίου.
9. Την υπό στοιχεία 218/Φ20/12-01-2023 απόφαση
του Συμβουλίου Διοίκησης του Ελληνικού Μεσογειακού
Πανεπιστημίου «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33).
10. Την υπό στοιχεία 219/Φ20/12-01-2023 απόφαση του
Πρύτανη του Ελληνικού Μεσογειακού Πανεπιστημίου «Καθορισμός Τομέων ευθύνης Αντιπρυτάνεων - Μεταβίβαση
αρμοδιοτήτων και σειρά αναπλήρωσης του Πρύτανη του
Ελληνικού Μεσογειακού Πανεπιστημίου» (Β’ 265).
11. Την υπ’ αρ. 8768/Φ20/07-12-2022 (Υ.Ο.Δ.Δ. 1163) διαπιστωτική πράξη του Αντιπρύτανη του Ελληνικού Μεσογει-
ακού Πανεπιστημίου με την οποία διαπιστώθηκε η εκλογή
Πρύτανη του Ελληνικού Μεσογειακού Πανεπιστημίου.
12. Το γεγονός ότι με την παρούσα απόφαση δεν προκαλείται δαπάνη σε βάρος του τακτικού προϋπολογισμού
ή της κρατικής επιχορήγησης του Ιδρύματος, αποφάσισε:
Την τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου «Εργαστήριο Φυ-
σικής Ακουστικής και Οπτοακουστικής» του Τμήματος
Μουσικής Τεχνολογίας και Ακουστικής, ως ακολούθως:
Άρθρο 1
Ίδρυση-Γνωστικό Αντικείμενο
Το Εργαστήριο με τίτλο «Εργαστήριο Φυσικής Ακουστικής και Οπτοακουστικής» εντάσσεται στο Τμήμα Μουσικής
Τεχνολογίας και Ακουστικής (ΜΤΑ) της Σχολής Μουσικής
και Οπτοακουστικών Τεχνολογιών (ΣΜΟΤ) του Ελληνικού
Μεσογειακού Πανεπιστημίου (ΕΛΜΕΠΑ). Ιδρύθηκε με την
υπ’ αρ. 20/Θ.11/06-02-2020 απόφαση της Συγκλήτου του
ΕΛΜΕΠΑ (Β´ 2389) και εξυπηρετεί τις εκπαιδευτικές και
ερευνητικές ανάγκες στα ευρύτερα επιστημονικά πεδία
της Φυσικής Ακουστικής και της Οπτοακουστικής.
Το Εργαστήριο αποβλέπει στην ανάπτυξη έρευνας, η
οποία θα εστιάζεται σε γενικά και ειδικά επιστημονικά θέματα της Φυσικής Ακουστικής και της Οπτοακουστικής,
στοχεύοντας στην προαγωγή της επιστημονικής έρευνας
σε συναφή γνωστικά αντικείμενα, αναφέροντας ενδεικτικά: (i) Την αλληλεπίδραση των ακουστικών κυμάτων με
την ύλη σε μακροσκοπικό και μικροσκοπικό επίπεδο, (ii)
την ακουστική μικροσκοπία, (iii) την ανάπτυξη ακουστικών πηγών με χρήση σύμφωνου φωτός για διαγνωστικές
και ιατρικές/βιο-ιατρικές εφαρμογές, (iv) την παραγωγή
φωτός από ήχο, (v) τη χρήση οπτοακουστικών μεθόδων
και τεχνικών για τη μελέτη δονήσεων και ταλαντώσεων
(π.χ. σε μουσικά όργανα, επιφάνειες, μικρο- και νανο-δομές
κ.τ.λ.), την ανίχνευση ήχων (π.χ. οπτικά μικρόφωνα) αλλά
και την ανίχνευση και χαρακτηρισμό μικρο- ατελειών/μικρο-ασυνεχειών, (vi) την αλληλεπίδραση του ήχου με ηλε-
κτρόνια σε μέταλλα και ημιαγωγούς (ακουστο-ηλεκτρικά
φαινόμενα) αλλά και με μαγνητικές διεγέρσεις σε κρυστάλλους, (vii) τη μελέτη συλλογικών ελαστικών διεγέρσεων
της συμπυκνωμένης ύλης (φωνόνια), (viii) την προσομοίωση ακουστικών και οπτοακουστικών φαινομένων και
διεργασιών (π.χ. παραγωγή, διάδοση ελαστικών ηχητικών
κυμάτων) με αναλυτικές και αριθμητικές μεθόδους.
Άρθρο 2
Σκοπός
Το Εργαστήριο έχει ως σκοπό:
1. Την υποστήριξη των εκπαιδευτικών αναγκών του
Τμήματος ΜΤΑ, άλλων Τμημάτων της Σχολής ή άλλων
Σχολών σε θέματα σχετικά με το γνωστικό αντικείμενο του
Εργαστηρίου, όπως ορίζεται στο άρθρο 1 του παρόντος
αλλά και με την ευρύτερη περιοχή γνωστικών αντικειμένων του Τμήματος ΜΤΑ του ΕΛΜΕΠΑ,
2. τη διεξαγωγή και την ανάπτυξη ερευνητικών και συναφών δραστηριοτήτων στα οριζόμενα ως άνω γνωστικά
πεδία σύμφωνα με τις γενικές αρχές και κανονισμούς του
ΕΛΜΕΠΑ,
3. την ανάπτυξη προγραμμάτων διδασκαλίας και έρευνας για προπτυχιακούς, μεταπτυχιακούς φοιτητές και υπο-
ψήφιους διδάκτορες στο πλαίσιο των γνωστικών πεδίων
του Εργαστηρίου καθώς και την οργάνωση και παροχή
επιμορφωτικών προγραμμάτων μέσω του Κέντρου Επιμόρφωσης και Διά Βίου Μάθησης του ΕΛΜΕΠΑ σε όλα τα
γνωστικά αντικείμενα που θεραπεύει,
4. την οργάνωση σεμιναρίων, συμποσίων, συνεδρίων,
διαλέξεων καθώς και την προετοιμασία δημοσιεύσεων
και εκδόσεων,
5. την κάθε μορφής ακαδημαϊκή συνεργασία με όλα τα
κέντρα ερευνών και ακαδημαϊκά ιδρύματα, της ημεδαπής
και της αλλοδαπής,
6. τη συνεργασία με δημόσιες υπηρεσίες, δήμους και
άλλους κοινωνικούς και επιστημονικούς φορείς και τη
συμβολή του Εργαστηρίου στη μελέτη προβλημάτων και
ανάπτυξης της χώρας,
7. την παροχή υπηρεσιών κατά τα προβλεπόμενα από
την κείμενη νομοθεσία.
Άρθρο 3
Δραστηριότητες
Το Εργαστήριο δύναται να ασκεί τις ακόλουθες δραστηριότητες:
1. Να καλύπτει σε προπτυχιακό και μεταπτυχιακό επίπεδο τις διδακτικές και ερευνητικές ανάγκες του Τμήματος,
όπως και άλλων Τμημάτων του Πανεπιστημίου, σε θέματα
που εμπίπτουν στο γνωστικό του αντικείμενο και αποτελούν μέρος του προγράμματος σπουδών,
2. να παρέχει εκπαίδευση μέσω πρακτικής άσκησης στα
γνωστικά αντικείμενα που θεραπεύει,
3. να διεξάγει βασική και εφαρμοσμένη έρευνα στα
γνωστικά του αντικείμενα, με σκοπό την ανάπτυξη νέας
γνώσης και την απόκτηση τεχνογνωσίας, τόσο σε θεωρητικό όσο και σε πειραματικό - εφαρμοσμένο επίπεδο,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 763/02.02.2024
4. να συνεργάζεται, κατόπιν απόφασης του αρμοδίου
οργάνου του ΕΛΜΕΠΑ, με Ανώτατα Εκπαιδευτικά Ιδρύματα
(ΑΕΙ) της ημεδαπής, αναγνωρισμένα ιδρύματα της αλλοδαπής, ερευνητικούς και τεχνολογικούς φορείς της ημεδαπής
και της αλλοδαπής, εφόσον οι επιστημονικοί στόχοι τους
συμπίπτουν ή είναι συναφείς με αυτούς του Εργαστηρίου,
5. να εξασφαλίζει πόρους και πηγές χρηματοδότησης
για την ενίσχυση της έρευνας στα αντικείμενα του Εργαστηρίου,
6. να συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου και δεύτερου κύκλου της ακαδημαϊκής μονάδας στην οποία εντάσ-
σεται, καθώς και στην αναβάθμιση των υφιστάμενων, στο
πλαίσιο των γνωστικών αντικειμένων του Εργαστηρίου,
7. να παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα, ιδίως
με γνωμοδοτήσεις και μελέτες,
8. να παρέχει εξειδικευμένες υπηρεσίες προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του ΕΛΜΕΠΑ, και ιδίως προς
τους φορείς του δημόσιου τομέα, όπως αυτός οριοθετείται σύμφωνα με τις κείμενες σχετικές διατάξεις,
9. να αναλαμβάνει την εκπόνηση ερευνητικών και
αναπτυξιακών έργων/προγραμμάτων, την οικονομική
διαχείριση των οποίων αναλαμβάνει ο Ειδικός Λογαριασμός Κονδυλίων Έρευνας του ΕΛΜΕΠΑ, καθώς και την
οργάνωση και παροχή επιμορφωτικών προγραμμάτων
μέσω του Κέντρου Επιμόρφωσης και Διά Βίου Μάθησης
του ΕΛΜΕΠΑ στα γνωστικά αντικείμενα του Εργαστηρίου,
10. να αναλαμβάνει τη διεξαγωγή βιομηχανικής έρευνας, στο πλαίσιο συμφώνου συνεργασίας με επιχειρήσεις
ή βιομηχανίες της ημεδαπής ή αλλοδαπής,
11. να υποστηρίζει σε επίπεδο προπτυχιακών, μεταπτυχιακών και διδακτορικών σπουδών τις διδακτικές,
ερευνητικές και αναπτυξιακές ανάγκες του Τμήματος σε
θέματα που εμπίπτουν στα αντικείμενα δραστηριότητας
του Εργαστηρίου,
12. να διοργανώνει επιστημονικές διαλέξεις, ημερίδες,
σεμινάρια, συμπόσια, συνέδρια και άλλες επιστημονικές
εκδηλώσεις, και προσκαλεί επιστήμονες αναγνωρισμένου
κύρους,
13. να διεξάγει μελέτες σε θέματα που εμπίπτουν στα
αντικείμενα δραστηριότητας του Εργαστηρίου,
14. να αναλαμβάνει και αναθέτει εξειδικευμένα έργα
σε τρίτους, προς εξυπηρέτηση των σκοπών του Εργαστηρίου.
15. κάθε άλλη δραστηριότητα που καθορίζεται από τον
εσωτερικό κανονισμό του Εργαστηρίου, εφόσον προάγει
τη διδασκαλία, την επιστήμη και την έρευνα στα γνωστικά
αντικείμενα του Πανεπιστημιακού Εργαστηρίου και είναι
σύμφωνη προς τους σκοπούς, την αποστολή του ΕΛΜΕΠΑ
και την κείμενη νομοθεσία.
Άρθρο 4
Προσωπικό
1. Το Εργαστήριο μπορεί να στελεχώνεται από διδακτικό,
ερευνητικό και λοιπό προσωπικό που υπηρετεί στο Τμήμα ΜΤΑ. Το διδακτικό και ερευνητικό προσωπικό (Δ.Ε.Π.)
αποτελείται από Καθηγητές πρώτης βαθμίδας, Αναπληρωτές Καθηγητές, Επίκουρους Καθηγητές και Λέκτορες με
γνωστικό αντικείμενο που εμπίπτει στα διδακτικά, ερευνητικά και επιστημονικά ενδιαφέροντα του Εργαστηρίου.
Το προσωπικό αυτό μπορεί να συμπληρώνεται από μέλη
Εργαστηριακού Διδακτικού Προσωπικού (Ε.ΔΙ.Π.) και μέλη
Ειδικού Τεχνικού Εργαστηριακού Προσωπικού (Ε.Τ.Ε.Π.).
2. Στο Εργαστήριο δύναται να τοποθετείται διοικητικό
προσωπικό του Πανεπιστημίου, καθώς και να απασχολούνται και οι ακόλουθες κατηγορίες προσωπικού:
α) Επισκέπτες καθηγητές και επισκέπτες ερευνητές,
β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασίας
ορισμένου χρόνου σε περίπτωση εκτέλεσης έργων/προγραμμάτων του Εργαστηρίου,
δ) προσωπικό του ΕΛΜΕΠΑ για την εκτέλεση πρόσθετου έργου επ’ αμοιβή.
Η μισθοδοσία του προσωπικού των περιπτώσεων (α)
έως (δ) δεν βαρύνει τον προϋπολογισμό του ΕΛΜΕΠΑ και
καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του Ειδικού Λογαριασμού Κονδυλίων Έρευνας.
3. Συνδεδεμένα μέλη του Εργαστηρίου μπορεί να είναι
Ομότιμοι Καθηγητές του Τμήματος ΜΤΑ, Καθηγητές άλλων Τμημάτων του ΕΛΜΕΠΑ ή Πανεπιστημίων της Ελλά-
δας ή της αλλοδαπής, προσωπικό ερευνητικών κέντρων
και ινστιτούτων της Ελλάδας ή της αλλοδαπής, μεταπτυχιακοί φοιτητές, υποψήφιοι διδάκτορες, διδάκτορες, με-
ταδιδάκτορες και άλλοι ερευνητές.
Άρθρο 5
Διοίκηση-Αρμοδιότητες
1. Ο Διευθυντής του Εργαστηρίου εκλέγεται με τριετή
θητεία σύμφωνα με την κείμενη νομοθεσία. Ο Διευθυντής
ανήκει στις βαθμίδες του Καθηγητή πρώτης βαθμίδας ή του
Αναπληρωτή Καθηγητή, όπως ο νόμος ορίζει. Ο Διευθυντής
αναπληρώνεται σε περίπτωση απουσίας ή κωλύματος από
το αρχαιότερο μέλος Δ.Ε.Π., στη βαθμίδα του Καθηγητή ή
του Αναπληρωτή Καθηγητή. Σε περίπτωση απώλειας του
Διευθυντή και εφόσον στο Εργαστήριο δεν υπηρετούν μέλη
Δ.Ε.Π. στη βαθμίδα του Καθηγητή ή Αναπληρωτή Καθηγητή,
η Σύγκλητος δύναται να ορίσει ως Διευθυντή κατ’ εξαίρεση
Επίκουρο Καθηγητή που υπηρετεί στο Πανεπιστημιακό Εργαστήριο, έως την ημερομηνία διορισμού μέλους Δ.Ε.Π. στη
βαθμίδα του Καθηγητή ή Αναπληρωτή Καθηγητή, σύμφωνα
με την κείμενη νομοθεσία. Είναι δυνατή η εκλογή του ίδιου
προσώπου ως Διευθυντή για περισσότερες από μία θητείες.
Η κατοχή θέσης Διευθυντή του Πανεπιστημιακού Εργαστηρίου δεν είναι ασυμβίβαστη με την κατοχή άλλου αξιώματος
μονομελούς οργάνου διοίκησης του ΕΛΜΕΠΑ ή τη συμμετοχή ως μέλους σε συλλογικά όργανα του Πανεπιστημίου.
2.  Ο Διευθυντής του Εργαστηρίου ασκεί τις αρμοδιότητες που ορίζονται από την κείμενη νομοθεσία:
- Συντονίζει το διδακτικό (προπτυχιακό - μεταπτυχιακό)
και ερευνητικό έργο του Εργαστηρίου,
- προΐσταται και εποπτεύει τη λειτουργία του Πανεπιστημιακού Εργαστηρίου,
- μεριμνά για την εφαρμογή του παρόντος κανονισμού,
των κανονισμών του Πανεπιστημίου, των αποφάσεων των
οργάνων του ΕΛΜΕΠΑ, του Τμήματος και του Τομέα, καθώς και για την τήρηση της νομοθεσίας,
- έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του Πανεπιστημιακού Εργαστηρίου,
- εισηγείται προς τον Πρύτανη την τοποθέτηση ή διάθεση διοικητικού προσωπικού του ΕΛΜΕΠΑ για την υπο-
στήριξή του Εργαστηρίου,
- εισηγείται προς την Επιτροπή Ερευνών του ΕΛΚΕ την
πρόσληψη έκτακτου ερευνητικού, επιστημονικού και λοιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 763/02.02.2024
πού προσωπικού για τις ανάγκες του Πανεπιστημιακού
Εργαστηρίου,
- υπογράφει τις συμβάσεις που συνάπτει το Πανεπιστημιακό Εργαστήριο για την παροχή υπηρεσιών προς
τρίτους,
- μεριμνά για τη στελέχωση, την οικονομική διαχείριση,
την κατανομή των χώρων του Εργαστηρίου και την καλή
λειτουργία του,
- εισηγείται στη Συνέλευση του Τμήματος ή/και στα
αρμόδια όργανα του ΕΛΜΕΠΑ προτάσεις σχετικά με την
ανάπτυξη δράσεων ή/και τη στελέχωση του Εργαστηρίου,
- υπογράφει κάθε έγγραφο που σχετίζεται με το Εργαστήριο,
- ασκεί κάθε άλλη αρμοδιότητα που ορίζεται από την
κείμενη νομοθεσία.
Η λειτουργία του Εργαστηρίου διέπεται από τον παρόντα Κανονισμό, τον Πρότυπο Εσωτερικό Κανονισμό
Λειτουργίας των Πανεπιστημιακών Εργαστηρίων και τον
Εσωτερικό Κανονισμό Λειτουργίας του ΕΛΜΕΠΑ.
Άρθρο 6
Εγκατάσταση-Υλικοτεχνική Υποδομή
1. Το Εργαστήριο στεγάζεται στο ισόγειο του κτιρίου
Ρ01, στις εγκαταστάσεις του ΕΛΜΕΠΑ στο Ρέθυμνο. Στους
χώρους εγκατάστασης του Εργαστηρίου υπάρχει πινακίδα
με τον ακριβή τίτλο του Εργαστηρίου.
2. Το Εργαστήριο λειτουργεί κατά τις εργάσιμες ημέρες
και ώρες σύμφωνα με τον Εσωτερικό Κανονισμό Λειτουργίας του ΕΛΜΕΠΑ.
3. Ο Διευθυντής ενημερώνεται πριν από τη διεξαγωγή
κάθε εργασίας που γίνεται στο Εργαστήριο στα πλαίσια
ερευνητικού προγράμματος ή άλλου έργου, που έχει αποφασισθεί.
4. Η χρησιμοποίηση του εξοπλισμού του Εργαστηρίου
επιτρέπεται μόνο στο προσωπικό του ή άλλους ερευνητές, που έχουν ειδική επί των οργάνων αυτών εκπαίδευση
και εξουσιοδότηση από το Διευθυντή του Εργαστηρίου.
Κινητά όργανα και σκεύη, τα οποία παραδίδονται για τη
διεξαγωγή εργασιών, επιστρέφονται μετά τη χρησιμοποίησή τους στην κατάσταση που είχαν παραδοθεί.
5. Με τις συνεργασίες σε επίπεδο Τομέων ή Τμημάτων ή
ακόμα και Πανεπιστημίου δίνεται η δυνατότητα χρησιμοποίησης και άλλων συσκευών και οργάνων που εξασφαλί-
ζουν ποιότητα στη διδασκαλία και την έρευνα και βοηθούν
σημαντικά στη διεξαγωγή ερευνητικών προγραμμάτων. Στο
Εργαστήριο δύναται να απασχολούνται υπό τις υποδείξεις
του Διευθυντή, φοιτητές και των τριών κύκλων σπουδών
καθώς και μεταδιδακτορικοί φοιτητές σε συναφείς, με τα
γνωστικά του αντικείμενα, δραστηριότητες.
6. Στο Εργαστήριο τηρούνται οι προβλεπόμενοι όροι λειτουργίας και υγιεινής σύμφωνα με τα προβλεπόμενα στην
κείμενη νομοθεσία. Στους χώρους εγκατάστασης του Εργαστηρίου τοποθετούνται τα όργανα και ο εξοπλισμός, που
είναι αναγκαία για τη διενέργεια των εργαστηριακών ασκήσεων και των ερευνητικών ή αναπτυξιακών προγραμμάτων.
Άρθρο 7
Έσοδα-Πόροι του Εργαστηρίου
Η λειτουργία του Εργαστηρίου γίνεται από πόρους, οι
οποίοι προέρχονται από:
1. Την υλοποίηση ερευνητικών, αναπτυξιακών προγραμμάτων που πραγματοποιούνται για ίδιο λογαριασμό
ή λογαριασμό τρίτων,
2. τη διάθεση ερευνητικών και γενικά επιστημονικών
προϊόντων,
3. την παροχή υπηρεσιών σύμφωνα με την κείμενη
νομοθεσία,
4. τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις και
Νομικά ή Φυσικά Πρόσωπα,
5. τις κληρονομιές, τις δωρεές και τις κληροδοσίες στο
ΕΛΜΕΠΑ για τους σκοπούς του Πανεπιστημιακού Εργαστηρίου,
6. συνέδρια και εκπαιδευτικά σεμινάρια,
7. τις τυχόν πιστώσεις που διατίθενται από το Τμήμα
Μουσικής Τεχνολογίας και Ακουστικής του ΕΛΜΕΠΑ σύμφωνα με την κείμενη νομοθεσία,
8. από κάθε άλλη νόμιμη πηγή.
Άρθρο 8
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
Α. Υποχρεωτικά:
1. Βιβλίο πρωτοκόλλου.
2. Αρχείο εκπαιδευτικών δραστηριοτήτων.
3. Μητρώο μελών Εργαστηρίου.
4. Αρχείο ερευνητικών δραστηριοτήτων.
5. Βιβλίο περιουσιακών στοιχείων (πάγιος εξοπλισμός).
Β. Προαιρετικά:
1. Φάκελος οικονομικών στοιχείων κάθε έτους.
2. Φάκελος ετήσιου απολογισμού δραστηριοτήτων.
3. Κατάλογος επιστημονικών βιβλίων και περιοδικών.
4. Αρχείο ερευνητικών δεδομένων.
5. Βιβλίο αποθήκης/υλικών (αναλωσίμων).
6. Μηχανογραφημένο αρχείο πληροφοριών για τις υπηρεσίες προς τρίτους.
Με απόφαση του Διευθυντή μπορεί να τηρείται και κάθε
άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο για το Εργαστήριο.
Άρθρο 9
Τίτλος-Σφραγίδα
1. Ο τίτλος του Εργαστηρίου είναι «Εργαστήριο Φυσικής Ακουστικής και Οπτοακουστικής» (συντομογραφία
«ΕΦΑΟ») και αναγράφεται σε κάθε έντυπό του, μαζί με το
λογότυπο της Σχολής και του ΕΛΜΕΠΑ. Ο τίτλος του Εργαστηρίου στην Αγγλική γλώσσα είναι «Physical Acoustics
and Optoacoustics Laboratory» με συντομογραφία «PAOL».
2. Το Εργαστήριο χρησιμοποιεί για την αλληλογραφία
του στρογγυλή σφραγίδα όμοια με αυτή του Τμήματος
και αναγράφει στον εσώτερο κύκλο «Εργαστήριο Φυσικής
Ακουστικής και Οπτοακουστικής».
3. Ανάλογη σφραγίδα με τα στοιχεία στην Αγγλική γλώσσα χρησιμοποιεί το Εργαστήριο για την ξενόγλωσση αλ-
ληλογραφία του.
Άρθρο 10
Έναρξη ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως
Ηράκλειο, 15 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ

[Source: 20240200763.pdf | Tokens: 18787]